Publication: Magyar Közlöny
Issue: MK-2010-54 (Year: 2010, Number: 54)
Era: contemporary
Section: Az Alkotmánybíróság az Abh. indokolása III. 2. pontjában [4/2007. (II. 13.) AB határozat, ABK 2007. február, 115, 117.]
Paragraph Index: 674

Az Alkotmánybíróság az Abh. indokolása III. 2. pontjában [4/2007. (II. 13.) AB határozat, ABK 2007. február, 115, 117.] megállapította, hogy a gyülekezési jog gyakorlásának részletes szabályait a Gyt. tartalmazza, mely meghatározza azt is, hogy a közterületen tartandó rendezvények megszervezéséhez milyen bejelentési kötelezettség kapcsolódik. A határozat szerint „a helyi önkormányzat nem egészítheti ki a Gyt.-ben meghatározott feltételrendszert, mivel a politikai rendezvények – és más, a Gyt. hatálya alá tartozó rendezvények – jogi feltételeinek szabályozására sem a Gyt., sem más jogszabály jogalkotási felhatalmazást nem ad, önálló szabályozási jogköre a helyi önkormányzatnak a gyülekezési jog, mint alapvetõ jog tekintetében pedig nincs.” Az indokolás III. 3. pontja szerint „amennyiben nyilván való, hogy a közterület-használat adott módon történõ szabályozásának mögöttes célja a gyülekezési jog korlátozása, és a közterület-használat feltételeinek módosítása csupán eszköze a gyülekezési jog korlátozásának, ez alkot mány elle nessé tehet olyan szabályokat is, melyek önmagukban alapjogi relevanciával nem bírnának.”

Source: https://magyarkozlony.hu/hivatalos-lapok/d0cb136123ae9716d2570e8b4489d7994e169dff/dokumentumok/3d8465e24bb54523a8d115798b6b6e4bf924df5e/letoltes